இண்டியம்(III) புளோரைடு

இண்டியம்(III) புளோரைடு (Indium(III) fluoride) InF3 என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். இது ஒரு வெள்ளை நிறமான திண்மப் பொருளாகும். 
தயாரிப்பு
ஐதரசன் புளோரைடு அல்லது ஐதரோபுளோரிக் அமிலத்துடன் இண்டியம்(III) ஆக்சைடு வினை புரிவதால் இண்டியம்(III) புளோரைடு உருவாகிறது. 

பண்புகள்
ரோடியம்(III) புளோரைடைப் போலவே சாய்சதுரப்பிழம்புருவ படிக 
அமைப்பைக் கொண்டுள்ளது. ஒவ்வொரு இண்டியம் மையமும் எண்முக வடிவத்தில் உள்ளது.  

பயன்கள்
ஆக்சைடு அல்லாத கண்ணாடிகளின் தயாரிப்பில் இண்டியம்(III) புளோரைடு பயன்படுத்தப்படுகிறது. சயனோவைதரின்களை உருவாக்கும் செயல்முறையில் ஆல்டிகைடுகளுடன் மும்மெத்தில் சிலில் சயனைடு  சேர்வதற்கு வினையூக்கியாகப் பயன்படுகிறது. 

 மேற்கோள்கள் 

பகுப்பு:இண்டியம் சேர்மங்கள்
பகுப்பு:புளோரைடுகள்
பகுப்பு:உலோக ஆலைடுகள்